b'\n_START_ARTICLE_\nAndrius Kup\xc4\x8dinskas\n_START_SECTION_\nBiografija\n_START_PARAGRAPH_\nSenelis gydytojas Juozas Kup\xc4\x8dinskas buvo paskutinis pokario metais veikusio Kauno valstybinio universiteto rektorius (1946\xe2\x80\x931950\xc2\xa0m.) ir pirmasis Kauno medicinos instituto direktorius (1950\xe2\x80\x931953\xc2\xa0m.). T\xc4\x97vas Rytas Kup\xc4\x8dinskas\xc2\xa0\xe2\x80\x93 ilgametis Lietuvos S\xc4\x85j\xc5\xabd\xc5\xbeio tarybos pirmininkas, Kauno miesto savivaldyb\xc4\x97s tarybos ir Seimo narys._NEWLINE_1993\xc2\xa0m. baig\xc4\x97 Kauno Simono Daukanto vidurin\xc4\x99 mokykl\xc4\x85. 1993\xe2\x80\x931998\xc2\xa0m. Vytauto Did\xc5\xbeiojo universiteto (VDU) Humanitarini\xc5\xb3 moksl\xc5\xb3 fakultete studijavo istorij\xc4\x85 ir politologij\xc4\x85. 2000\xc2\xa0m. VDU Politikos moksl\xc5\xb3 ir diplomatijos institute baig\xc4\x97 informacij\xc4\x85 ir komunikacij\xc4\x85, magistras._NEWLINE_1997\xe2\x80\x932000\xc2\xa0m. Kauno miesto savivaldyb\xc4\x97s Informacijos ir ry\xc5\xa1i\xc5\xb3 su visuomene skyriaus vyr. konsultantas. 1998\xe2\x80\x931999\xc2\xa0m. Kauno apskrities dienra\xc5\xa1\xc4\x8dio \xe2\x80\x9eKauno \xc5\xbeinios\xe2\x80\x9d neetatinis reporteris. 2000\xe2\x80\x932003\xc2\xa0m. bendros Lietuvos-Pranc\xc5\xabzijos UAB \xe2\x80\x9eBaltic Pack\xe2\x80\x9d vadybininkas. 2003\xe2\x80\x932007\xc2\xa0m. Kauno miesto savivaldyb\xc4\x97s mero patar\xc4\x97jas jaunimo, sporto ir bendruomeni\xc5\xb3 klausimais. 2007\xe2\x80\x932011\xc2\xa0m. baland\xc5\xbeio m\xc4\x97n. ir 2011\xc2\xa0m. spalio m\xc4\x97n. \xe2\x80\x93 2015\xc2\xa0m. Kauno miesto savivaldyb\xc4\x97s meras._NEWLINE_2000\xe2\x80\x932018\xc2\xa0m. Kauno miesto savivaldyb\xc4\x97s tarybos narys.  2000\xe2\x80\x932003\xc2\xa0m. Miesto \xc5\xabkio komiteto narys. 2003\xe2\x80\x932007\xc2\xa0m. T\xc4\x97vyn\xc4\x97s S\xc4\x85jungos frakcijos seni\xc5\xabnas, Savivaldos ir ekonomikos komiteto narys, Antikorupcijos komisijos pirmininkas, Privatizavimo ir Peticij\xc5\xb3 komisij\xc5\xb3 narys, Bendruomeni\xc5\xb3 centr\xc5\xb3 r\xc4\x97mimo fondo pirmininkas, Strateginio planavimo ir investicini\xc5\xb3 projekt\xc5\xb3 koordinavimo komisijos narys._NEWLINE_Nuo 2018 m. Seimo narys._NEWLINE_1994\xc2\xa0m. Jaun\xc5\xb3j\xc5\xb3 konservatori\xc5\xb3 lygos narys, valdybos narys, vicepirmininkas, pirmininkas. Nuo 2003\xc2\xa0m. T\xc4\x97vyn\xc4\x97s S\xc4\x85jungos (TS) Kauno skyri\xc5\xb3 sueigos pirmininkas._NEWLINE_2001\xc2\xa0m. Atlanto sutarties Lietuvos bendrijos narys, Kauno skyriaus pirmininkas, valdybos narys. 1997\xc2\xa0m. Kauno jaunimo reikal\xc5\xb3 tarybos steig\xc4\x97jas ir narys, 2003\xc2\xa0m. pirmininkas._NEWLINE_\xc5\xbdmona Jurgita. S\xc5\xabnus Jok\xc5\xabbas. Dukra Gertr\xc5\xabda.'